laion/Wikipedia-Exotic huggingface dataset:
Tantsutrupp Modus

Tantsutrupp Modus on aastast 1984 tegutsev tantsuansambel (aastast 1998 mittetulundusühing). Tantsutrupi asutaja ja ühtlasi selle kunstiline juht on Piret Torm-Kriis. Tantsutrupp viljeleb eeskätt 1920.–1940. aastate afroameerika tantse, näiteks svingi, lindy-hop'i, tšaarlstonit, vähem ka akrobaatikat, rock'n'roll'i, eesti rahvatantsu, sõuvõimlemist. Tantsutrupp on Eestis esimene, kes aastast 1994 viljeleb lindy-hop'i. Tantsutrupp on muu hulgas esinenud eesti üld- ja eesti noorte laulu- ja tantsupeol. EE 12. köide, 2003: 338. https://web.archive.org/web/20130825203434/http://hot.ee/m/modus/index2.html (vaadatud 10.02.2013)
Hääbuv linn

"Hääbuv linn" (originaalpealkiri vene keeles "Град обреченный") on vene ulmekirjanike Arkadi ja Boriss Strugatski (vendade Strugatskite) ulmeromaan. Romaan valmis 1975. aastal, kuid avaldati alles 1988–1989, kuna sisaldab kriitilisi noote omaaegse Nõukogude ühiskonna suhtes. Mark Amusini sõnul püüavad autorid "Hääbuvas linnas" "ehitada ideologiseeritud teadvuse dünaamilist mudelit, mis on tüüpiline meie ühiskonna kõige laiematele kihtidele, jälgida selle saatust muutuva sotsiaalse reaalsuse taustal, uuride selle "elutsükli" eri faase ning osalt ka mõtlevate nõukogude inimeste dramaatilist üleminekut kommunistlikesse ideaalidesse fanaatilise uskumise positsioonilt tervele põlvkonnale iseloomuliku ideoloogilise vaakuumi tingimustesse".[viide?] Eesti kriitik Vahur Afanasjev kirjutas: "Vendadele Strugatskitele on fantastika aparatuur, mille abil analüüsida inimesi ja ühiskonda." Peategelane illustreerib Afanasjevi hinnangul "erinevaid inimeseks ja kodanikuks olemise viise, mistap "Hääbuv linn" sobiks analüüsimiseks ühiskonnaõpetuse tundi". Eesti keeles ilmus "Hääbuv linn" 2012. aastal Veiko Belialsi tõlkes kirjastuses Fantaasia. Beljajevi preemia, 1990 – fantastilise raamatu kategoorias Suur Sõrmus (Великое Кольцо), 1989 – suurvormi kategoorias Vahur Afanasjev "Nädala raamat: Ühiskonnaõpetuse ulmekas"[alaline kõdulink] Eesti Ekspress, 11. veebruar 2013 (vaadatud 11. veebruaril 2013) Vahur Afanasjev "Nädala raamat: Ühiskonnaõpetuse ulmekas" Eesti Ekspress, 11. veebruar 2013 Romaani tekst vene keeles Maksim Moškovi raamatukogus (Библиотека Максима Мошкова) L. Filippovi retsensioon "Hääbuv linn" projektis "Minu raamatukogu" ("Моя библиотека")
Music in Estonia

Music in Estonia oli ingliskeelne muusikaajakiri, mida aastatel 1997–2010 andis välja Eesti Muusikanõukogu. Ajakirja sisu moodustasid muusikute, muusikateadlaste ja teiste muusikategelaste artiklid Eesti muusika sündmustest, suundumustest jt, samuti oli ajakirjas Eesti heliloojate plaadisoovitusi. http://www.emic.ee/music-in-estonia (vaadatud 11.02.2013) EE 12. köide, 2003: 343. Ajakiri Eesti Muusika Infokeskuse portaalis (vaadatud 11.02.2013)
Hermann Johann Schubbe

Hermann Johann Schubbe (20. märts/31. märts 1753 Tallinn – 30. märts/11. aprill 1812 Väike-Maarja) oli Eesti vaimulik. Ta õppis aastatel 1760–1770 Tallinna toomkoolis. Immatrikuleeriti 29. detsembril 1770 Greifswaldi ülikooli ja aastal 1774 oli ta veel seal kohal. Töötas märtsist 1775 Jädiveres major Huene juures koduõpetajana, kirjutas sealt 18. juunil 1776 kirja konsistooriumile. Ordineeriti 26. juunil/7. juulil 1779 õpetajaks. Ta oli aastatel 1779–1812 (kutsuti 12. aprillil/2. aprillil 1779, introdutseeriti 14. juulil/25. juuli 1779) Väike-Maarja koguduse õpetaja. 23. jaanuarist/3. veebruarist 1798 sai ta Viru praostkonna praostiks, 29. jaanuarist/10. veebruarist 1798 sai ta konsistooriumi ülemapellatsioonikohtu liikmeks; Eestimaa konsistooriumi assessoriks sai ta 20. juunil/1. juulil 1799. Tema poeg Adam Johann Schubbe oli Kursi Maarja-Eliisabeti koguduse õpetaja, teine poeg Carl Johann Schubbe oli Helme ja Taagepera koguduse õpetaja. Liivi Aarma Põhja-Eesti vaimulike lühielulood 1525-1885 Tallinn 2007
AS Mööblimaja

AS Mööblimaja on Tallinnas aadressil Mulla tänav 1 asuv ettevõttena tegutsev mööblikauplus. Kauplus avati 1980. aastal Metsa- ja Puidutööstuse Ministeeriumi esinduskauplusena. Aastal 1991 sai kauplusest riiklik aktsiaselts ja aastast 1995 aktsiaselts. Kauplust on renoveeritud ja 2010. aastal oli selle müügipind 6100 m². EE 12. köide, 2003: 353. https://web.archive.org/web/20130127112533/http://www.mooblimaja.ee/firmast.php (vaadatud 11.02.2013) Ettevõtte koduleht (vaadatud 11.02.2013)
Adam Johann Schubbe

Adam Johann Schubbe (23. veebruar/6. märts 1785 Väike-Maarja – 12. juuli/24. juuli 1845 Tartu) oli Eesti vaimulik. Ta õppis aastatel 1804–1807 Tartu Ülikooli usuteaduskonnas, sai heade õpitulemuste eest aastal 1806 hõbeauraha. Ordineeriti 26. novembril/8. detsembril 1811 õpetajaks. Ta oli aastatel 1812–1843 Kursi Maarja-Eliisabeti koguduse õpetaja. Suspendeeriti 5. märtsil/17. märtsil 1843 ametist, elas seejärel Tartus, kus ta ka suri. Tema isa Hermann Johann Schubbe oli Väike-Maarja koguduse õpetaja, vend Carl Johann Schubbe oli Helme ja Taagepera koguduse õpetaja, abikaasa Anna Gertrude Juliane isa Abraham Nicolaus Winkler oli Rakvere Kolmainu koguduse õpetaja ja Viru praostkonna praost. Die evangelischen Prediger Livlands bis 1918. Böhlau Verlag Köln, Wien 1977
NB Festival

NB Festival on aastast 1995 toimuv rahvusvaheline laste teatrifestival. Aastani 2000 kandis festival nime "Eesti ASSITEJ lasteteatrite päevad". Festivali peakorraldaja on Rahvusvaheline Laste ja Noorsooteatrite Ühendus (ASSITEJ). EE 12. köide, 2003: 363. https://web.archive.org/web/20130214031858/http://assitej.ee/et/nb-festival.html (vaadatud 11.02.2013) Festivalist ASSITEJ Eesti Keskuse kodulehel (vaadatud 11.02.2013)
New Yorgi Eesti Teater

New Yorgi Eesti Teater oli aastatel 1950–1992 USA-s New Yorgis tegutsenud väliseestlaste teater. Seda teatrit peetakse üldse väliseestlaste kõige silmapaistvamaks. Teatri asutasid aastal 1950 Henrik Visnapuu ja Kadi Taniloo. Teatri koosseisu kuulus umbes 50 liiget. Teatris mängiti eeskätt kodueestlaste ja väliseestlaste loomingut. EE 12. köide, 2003: 365.
Nikolai Gesangverein

Nikolai Gesangverein oli aastal 1882 Tallinna Niguliste kiriku juurde loodud segakoor. 1880. aastate lõpus koori koosseisu vähenemise tõttu oli koor lagunemise ohus. Pärast Konstantin Türnpu koori etteotsa tulemist koori madalseis lõppes ja aastakümnete jooksul esitati mitmeid suurvorme. Suurvormide seas oli nt Johann Sebastian Bachi "Matteuse passioon" ja Johannes Brahmsi "Saksa reekviem". Pärast Türnpu surma 1927. aastal jätkas mõnda aega veel koori tegevust sakslane Johannes Gohse. EE 12. köide, 2003: 366-367.
Noor Muusik

Noor Muusik (inglise Young Musician) on aastast 1997 Tallinnas toimuv rahvusvaheline noorte pianistide, tšellistide ja viiuldajate konkurss. Konkurssi korraldab MTÜ Noor Muusik eesotsas Reet Hundiga. Žürii hindab eraldi pianistide, tšellistide ja viiuldajate kategoorias. EE 12. köide, 2003: 369. http://noormuusik.wordpress.com/ (vaadatud 11.02.2013) Konkursi koduleht (vaadatud 11.02.2013)
NoorteMuusa

NoorteMuusa oli aastatel 1988–1993 Tallinnas toimunud alternatiivmuusika festival. Festivali algataja oli Eero Raun ja esimese festivali peakorraldaja oli ELKNÜ Lenini Rajoonikomitee. Peale eesti ansamblite võttis festivalist osa ka Moskva ja Kiievi kollektiivid, viimasel festivalil ka Soome ja Rootsi ansamblid. EE 12. köide, 2003: 370.
Nordstar

Nordstar (1991–1992 kandis nime Nordic Star) oli aastatel 1991–1993 tegutsenud Eesti esimene moderntantsuteater, mille asutas ja mida juhtis Saima Kranig. Tantsutrupp viljeles paljusid tantsustiile, sh modern- ja avangardtantsu. EE 12. köide, 2003: 370. http://www.sirp.ee/?issue=3416[alaline kõdulink] (vaadatud 11.02.2013)
AS Norma

AS Norma on Eesti ettevõte, kes toodab ja müüb autode turvasüsteeme ja autode turvavarustuse komponente. Ettevõtte ajalugu ulatub 1891. aastasse, mil asutati Michelsoni plekitöökoda. Praegust nime Norma kannab ettevõte aastast 1931. Aastal 1973 alustas Norma sõiduautole Moskvitš ohutusrihmade tootmist. 1891 – ettevõte asutamine Paldiskis 1950–1980 – mänguasjade juhttootja Nõukogude Liidus 1973 – turvavööde tootmise protsessi ülesehitamine läänest ostetud litsentsi alusel 1973–1990 – turvavööde ainutarnija Nõukogude Liidu autotööstusele 1990 – üleminek Nõukogude Liidu omandusest Eesti NSV omandisse 1994 – erastamine 1996 – sisenemine Tallinna börsile 1999 – 49,5% AS Norma aktsiate minek AutoLIV AB omandisse 2000 – 51% AS Norma aktsiate minek AutoLIV AB omandisse 2001 – AutoLIV AB sisseseade paigaldamine ja turvavööde tootmine Rootsi turu jaoks; Rootsi turvavööde tootmine 2003 – AutoLIV-i eelpingestitega turvavööde tootmine Rootsi turu jaoks 2006 – turvapatjade ja elektronkontrollerite tootmine 2008 – detailide müük välisettevõtetele (muudele tellijatele peale AutoLIV-i) 2010 – lahkumine Tallinna börsilt Omanik: eraettevõte aktsiaselts; aktsiad müügil Tallinna börsil Aktsiakapital: 8 400 000 € Müügitulu (2009): 51 000 000 € Töötajaid: 616 Asukoht: Tallinn, Eesti; Vjazniki, Vene föderatsioon (ladu) Territoorium AS Norma Tallinn: 27 000 m2 tootmispinda, 3042 m2 kontoripinda, 49 500 m2 maad kokku Norma-Osvar Vjazniki: 626 m2 tootmispinda, 110 m2 kontoripinda Tooted: turvavööd ja -detailid, auto turvasüsteemid, õhkpadjad, tööriistad, plastdetailid Venemaal: AvtoVAZ, GM-AvtoVAZ, GAZ, IZH Avto Soomes: Khimaira Rootsis: AutoLIV Sweden AB, Saab Automobile AB, Intersafe AB Prantsusmaal: Iveco France Saksamaal: AutoLIV GmbH, AutoLIV Protektor, TRW Automotive, Takata-Petri, Honeywell Tšehhi Vabariigis: Iveco Czech Belgias: VAN Hool N.V. Poolas: Ster (Volvo bussid) Ukrainas: ZAZ https://web.archive.org/web/20130216020436/http://www.norma.ee/index.php (vaadatud 11.02.2013) EE 12. köide, 2003: 370. Ettevõtte koduleht "Turvavööde tootja Norma laiendab tootmist ja palkab 200 uut töötajat" ERR, 20. november 2019
Näitelava

Näitelava oli eestikeelne ajakiri, mis ilmus aastatel 1909–1910 Tallinnas ning mis käsitles teatri-, kunsti- ja kirjandustemaatikat. Ajakirja ilmus 12 numbrit. Algul toimetasid ajakirja Sergei ja Johann Parmi, hiljem Paul Pinna ja Theodor Altermann. EE 12. köide, 2003: 374.
NYYD

NYYD (harvemini kirjutatud Nyyd) on aastast 1991 Tallinnas toimuv rahvusvaheline nüüdismuusikafestival. Festivalil on esitatud kammermuusikat, sümfoonilist muusikat, kammeroopereid, multimeediaprojekte. Eesti kollektiividest on festivalil üles astunud teiste seas ERSO, Rahvusooper Estonia, Eesti Filharmoonia Kammerkoor, Rahvusmeeskoor, Tallinna Kammerorkester ja aastast 1993 on festivalil igal aastal esinenud nüüdismuusikakollektiiv NYYD Ensemble. Välismaalt on festivalil esitatud muu seas järgmiste heliloojate loomingut: Steve Reich, Philip Glass, Tristan Murail. http://www.festivals.ee/?s=39 (vaadatud 11.02.2013) EE 12. köide, 2003: 374. Festivalist Eesti Muusikafestivalide kodulehel (vaadatud 11.02.2013)
Geneetiline epistemoloogia

Geneetiline epistemoloogia on tunnetuse käsitlemine ontogeneetilise protsessina. Geneetilise epistemoloogia kui uurimissuuna rajajaks on Jean Piaget. epistemoloogia evolutsiooniline epistemoloogia kognitiivse arengu teooria
Kadi Taniloo

Kadi Taniloo-Tekkel (enne eestistamist aastani 1936 Keete Tanilov; seejärel Kadi Taniloo; aastast 1960 Kadi Tekkel; 25. jaanuar 1911 Rõuge vald – 14. veebruar 1998 Tartu) oli eesti näitleja, lavastaja ja kultuuriajakirjanik. Ta lõpetas 1929. aastal Tartu Tütarlaste Gümnaasiumi. Aastatel 1929–1932 õppis ta Tartu Ülikoolis inglise filoloogiat ning selle kõrvalt Voldemar Mettuse teatristuudios ja Arno Niitofi juures laulmist. Ta oli Korp! Filiae Patriae vilistlane. Ta oli aastatel 1932–1940 Vanemuise teatri näitleja. Vanemuise draamatruppi kutsus teda teatri direktor kirjanik August Gailit. 1940. aastal siirdus ta tööle Tallinna, kus oli neli aastat Estonia teatri näitleja-laulja,1941.aastast ooperikooris. Põgenes suure põgenemise lainega 1944. aastal Saksamaale Berliini. Osales aastatel 1946–1949 Suurbritannia okupatsioonitsoonis näitleja-lavastaja Kaarel Söödori eestvõttel asutatud Oldenburgi Eesti Rahvusteatris. 1949. aastal kolis ta Saksamaalt Ameerika Ühendriikidesse. 1950. aastal asutas ta koos Henrik Visnapuuga New Yorgi Eesti Teatri ning oli seal 1995. aastani näitleja, lavastaja ja dramaturg. Kadi Taniloo tegi kaastööd ajalehtedele Vaba Eesti Sõna ja Vaba Eestlane ning Münchenis Vaba Euroopa raadiole, lisaks töötas Ameerika Hääle direktorina. 1994. aastal tuli ta tagasi Tartusse, kus huvitus elavalt Tartu muusikaelust ning osales Vanemuise Seltsi tegevuses, mille auliikmeks ta 1996. aasta jaanuaris valiti. Tema vend oli skulptor Endel Taniloo. Kadi Taniloo oli kaks korda abielus: tema esimene abikaasa Ernst Kaldma (1909–1970) oli audiitor, teine abikaasa Heinrich Tekkel (1908–1993) oli farmatseut. 1950 – August Mälk "Vaese mehe ututall" 1951 – Eduard Künneke "Onupoeg Bataaviast" 1965 – Arvo Mägi "Eedeni aias" 1972 – Artur Adson "Iluduskuninganna" 1980 – Eduard Vilde "Pisuhänd" Kadi Taniloo-Tekkeli nekroloog, Sirp, 20.02.1998 http://isik.tlulib.ee/index.php?id=168
Optimistid

Optimistid oli aastatel 1965–1969 tegutsenud Eesti biitmuusikaansambel. Ansambel alustas tegevust 1965. aastal, mil kasutati nime Reval, mis aga Nõukogude võimudele sobimatuna 1966. aastal välja vahetati. Esimene esinemine toimus 22. keskkooli isetegevusülevaatusel. Esikoha tagas lugu "Jaan läeb jaanitulele". Ansambli algkoosseisu kuulusid Heigo Mirka (basskitarr, laul), Vello Salumets (laul, basskitarr, klahvpillid), Toomas Kõrvits (soolokitarr, laul), Neeme Ninnas (rütmikitarr), Harry Kõrvits (trummid). Hiljem asus Harry Kõrvitsa asemele Henry Kirsipuu. Harry Kõrvits naasis 1968. aastal, kui kujunes välja Optimistide viimane koosseis, kuhu kuulusid lisaks temale ja Heigo Mirkale kitarrist Tiit Kõrvits, klahvpillimängija Olav Ehala ja laulja Heiki Johannson. Ansambli repertuaari põhiosa moodustasid ingliskeelsete lööklaulude, näiteks The Rolling Stonesi, Bob Dylani, Herman's Hermitsi ja The Beatlesi kaverid. Neist nii mõnigi saavutas väga suure populaarsuse, näiteks "Kesköötund" ehk "Mul on tunne" (1966, originaalis The Herman's Hermits - "You won't be leaving"). Ansambli enda laululoomingust on tuntud Vello Salumetsa kirjutatud "Ülle" (u 1966, algselt "Beautiful"; ERR helisalvestis aastast 1969). EE 12. köide, 2003: 381. https://web.archive.org/web/20160304121648/http://www.muusika.tv/optimistid.html (vaadatud 11.02.2013). Mikomägi, Margus (23. märts 2023). "Harry Kõrvits küsib ajakirjanikult: „Mis vaevab sinu südant?"". Maaleht. Vaadatud 23. märtsil 2023. Ansamblist portaalis Muusika.tv (vaadatud 11.02.2013)
Festival

Festival on massipidustus. Festival on tavaliselt mitmepäevane üritus, mitte näiteks üheks päevaks välja kuulutatud sibulamüük või lühilaat kuskil külas/linnas, nagu tänapäeval kaubanduslikul eesmärgil seda sõna vääralt kasutatakse. Festivale toimub mitmes vallas, näiteks folkloori-, muusika-, teatri-, filmi- ja laulufestivalid. Kunstifestival on mõne üksiku või mitme kunstiliigi tutvustamiseks perioodiliselt korraldatav ettevõtmine, mis tihti on korraldatud piduliku ülevaatuse või konkursi vormis. Muusikafestivalid on enamasti temaatilised. Kõige populaarsemad on publiku arvukuse mõttes laulufestivalid, millest paljud korraldatakse lauluvõistluse või ka esitajate konkursi vormis. Noorsooliikumises on tähtis koht olnud ülemaailmseil noorsoo- ja üliõpilasfestivalidel. Esimene noorsoo- ja üliõpilasfestival toimus 1947. aastal Prahas. Suurema hulga osavõtjate arvuga Eestist oli 1957. aasta festival Moskvas, milles kokku osales 34 000 inimest 130 maalt. "6th World Festival of Youth and Students".
NBA tähtede mäng

NBA tähtede mäng (ingl NBA All-Star Game) on NBA igal aastal korraldatav näidismäng, milles kohtuvad omavahel tähtmängijad idakonverentsist ja läänekonverentsist. Esimene mäng peeti 2. märtsil 1951 Boston Gardenis.
Meronoomia

Meronoomia on klassifikatsioon, mis jaotab tervikut osadeks. Meronoomia näiteks on organismi jaotamine elunditeks. Meronoomia on komplementaarne taksonoomiale, mis tegeleb tervikute rühmitamisega. Kui taksonoomia moodustab taksoneid, siis meronoomia moodustab meroneid. mereoloogia
Läbivooluelement

Läbivooluelement on erilaadne keemiline vooluallikas, milles redoksreaktsiooni komponendid on salvestatud ioonidena vedelikus. Kõige tuntum on vanaadium-läbivooluelement (patenteeritud 1986. a), milles elektrokeemilist energiat kannavad vanaadiumi ioonid (läbi elemendi negatiivse elektroodi) ja vanaadiumoksiidi ioonid (positiivsel elektroodil); mõlemal juhul on ioonid lahustunud kujul väävelhappes. Ioonlahused, s.o elektrolüüdid paiknevad elemendi juurde kuuluvas kahes tankis. Tankide maht määrab elemendi elektrimahutavuse. Poorsest grafiidist elektroode ja ühtlasi neid läbivaid elektrolüüdivooge eraldab separaator. Selleks on mikropoorne membraan, mis laseb takistamatult läbi H3O+ ioone, kuid on tõkkeks metalli ioonidele. Tühjaks saanud elementi on võimalik laadida elektrienergia abil nagu tavalist akut, ent läbivooluelementi laetakse harilikult sel teel, et asendatakse töötanud elektrolüüdid tankides värskete elektrolüüdikogustega. Kasutatud elektrolüüdid muudetakse taas kasutuskõlblikuks eraldi laadimisseadmes. Seega võib läbivooluelementi vaadelda akuna, mille laadimine toimub akust väljaspool. Tühjendamisprotsessi poolest aga on läbivooluelement võrreldav kütuseelemendiga. Vanaadium-läbivooluelemendi pinge on 1,4 V. Neist elementidest koostatud patarei võimsus võib ulatuda ühest kilovatist mitme megavatini. Energiamuunduse kasutegur on üle 75%. Energiatihedus on keskmiselt 25 Wh lahuse kilogrammi kohta. Et elemendi elektroodid keemilises protsessis ei osale, on vooluallikas küllalt pikaealine: töötsüklite arv vähemalt 10 000. Elektrolüütide struktuur püsib tankides pikka aega muutumatuna ja seega ei toimu ka reservpatareis isetühjenemist. Vanaadiumläbivoolupatareid on peamiselt leidnud kasutamist reservtoiteallikaina, näiteks mobiilside tugijaamades, samuti puhverpatareina tuuleelektrijaamades, tagades elektrivarustuse tuulevaiksel ajal. Flow battery information Die Redox-Flow-Zelle 2.0
Oras (ajakiri)

Oras oli eestikeelne ajakiri, mis ilmus aastatel 1923–1927 Leningradis ning kajastas kirjandus-, kunsti- ja teadustemaatikat. Ajakirja toimetas Hans Pöögelmann. Ajakirja ilmus 19 numbrit. Ajakirjale tegid kaastööd näiteks Valter Klein, August Lukin ja Oskar Kullerkupp. EE 12. köide, 2003: 380.
MustonenFest

MustonenFest on aastast 1989 Tallinnas ja Tartus toimuv rahvusvaheline barokkmuusika festival. Aastatel 1990–1997 kandis festival nime Hortus Musicuse Väravatorni barokkmuusika päevad, aastatel 1998–2001 Tallinna barokkmuusika festival, pärast seda opeNBaroque, aastast 2011[küsitav] kannab nime MustonenFest. Festivali algataja ja ühtlasi juht on Andres Mustonen. Festivali peakorraldaja on Eesti Kontsert. Algul koosnes festival barokkmuusika kontsertidest, hiljem on festivalil ka teisi muusikastiile viljeldud. 2014. aastal laienes festivali tegevus Iisraeli. 20.–23. veebruarini 2014 toimusid Eesti kultuuriministeeriumi toetusel MustonenFesti kontserdid ka Iisraeli pealinnas Tel Avivis. Varajase ja nüüdismuusika festival http://www.festivals.ee/?s=7 (vaadatud 12.02.2013) EE 12. köide, 2003: 380. Täna algav MustonenFest toimub esmakordselt lisaks Eestile ka Iisraelis Eesti Kontserdi pressiteade, 30.01.2014 (vaadatud 17.02.2014) Festivalist Eesti Muusikafestivalide kodulehel (vaadatud 12.02.2013)
Ordinari Freytags Post-Zeitung

Ordinari Freytags Post-Zeitung ('Korraline Reedeleht'; lühemalt ka: Ordinari Post-Zeitung) oli aastatel 1675–1676 ja 1677–1678 (nime all Ordinari Donnerstags Post-Zeitung ('Korraline Neljapäevaleht')) Tallinnas ilmunud saksakeelne nädalaleht. Ajalehte andis välja Christoph Brendenken. Arvatakse, et see on Baltimaade esimene ajaleht. EE 12. köide, 2003: 381.
Damāvand

Damāvand (pärsia دماوند ;دماوند، کوه (Kūh-e Damāvand)) on tegevvulkaan Iraanis Alborzi mägedes. Iraani kõrgeim tipp ja kogu Aasia kõrgeim vulkaaniline mäetipp. Vulkaani kõrgus on 5670 meetrit. Vulkaan tegutses viimati 5350 ± 200 aastat eKr. "Damavand". Global Volcanism Program (inglise keeles). Smithsonian Institution.{{netiviide}}: CS1 hooldus: tundmatu keel (link)
Christian Friedrich von Kahlbutz

Christian Friedrich von Kahlbutz (1651 in Kampehl, Brandenburg – 1702 in Kampehl) oli Saksa rüütel, kelle surnukeha on tänapäeval kuulsaks saanud tänu oma iseenesliku mumifitseerumise poolest. Tänapäeval on tema mumifitseerunud keha turismiaktraktsioon. Kohalikud leidsid kiirelt põhjuse, miks Kahlbutzi Rüütel mumifitseerus. Nad ütlesid, et see oli Jumala karistus karjase tapmise eest. Ta olevat kohtus öelnud: "See ei olnud mina, vastasel juhul mu keha ärgu lagunegu pärast surma". A. C. Aufderheide: The geography of mummies. In: A. C. Aufderheide (Hrsg.): The Scientific Study of Mummies. Cambridge University Press, Cambridge 2003. A.C. Aufderheide: The geography of mummies. – In: A.C. Aufderheide (ed.): The Scientific Study of Mummies. Cambridge University Press, Cambridge 2003 „Der nackte Ritter“. In: Simon Marsden: Geistersuche, Eulen Verlag, Frankfurt a.M. 1998, S. 90-92. Der unverweste Ritter. In: Wilhelm Ruprecht Frieling: Killer, Kunstfurzer, Kastraten. Internet-Buchverlag, Berlin 2011, ISBN 978-3-941286-69-6.
Aude'i departemang

Aude'i departemang on 2. järgu haldusüksus (departemang) Prantsusmaal Oksitaania piirkonnas. Departemang on nime saanud Aude'i jõe järgi. Tema halduskeskus Carcassonne on üle Prantsusmaa tuntud turismikeskus linnas asuva keskaegse vaatamisväärse vanalinnaga. 2015. aastani kuulus departemang Languedoc-Roussilloni piirkonda. Departemang jaguneb halduslikult: Aude'i departemangu haldusüksuste loend Populations légales 2021
Olhon

Olhon (vene Ольхон) on saar Baikali järves. Pindala 730 km². Saar on 71 km pikk ja kuni 12 km lai. Saar on mägine, kõrgus kuni 1276 meetrit üle merepinna, 818 meetrit Baikali järve tasemest. Baikali loodekaldast lahutavad teda madalveelised väinad Maloje more (Малое море; 'väike meri') ja Olhoni väravad (Ольхонские ворота). Saare vastaskülje lähedal asub Baikali sügavaim koht (1637 meetrit). Kuulub Venemaale. Eduard Y. Osipov ., Oleg M. Khlystov. Glaciers and meltwater flux to Lake Baikal during the Last Glacial Maximum // Palaeogeography, Palaeoclimatology, Palaeoecology 294 (2010) 4–15.
Orthodox Singers

Orthodox Singers on Eesti vokaalansambel, mille asutas 1989. aastal Valeri Petrov. 2003. aastani kandis ansambel nime Õigeusu vaimuliku muusika kammerkoor. Ansamblisse kuuluvad kutselised muusikud. Ansambli repertuaaris on varajasi õigeusu kirikulaule, kuid viljeldakse ka nüüdisaegsemat õigeusu muusikat. Esitatud on ka näiteks Arvo Pärdi, Sir John Taveneri, Cyrillus Kreegi, Veljo Tormise muusikateoseid. Ansambli esitatud muusikapalju on välja antud kolmel helikassetil ja kaheksal CD-l. https://web.archive.org/web/20081205122655/http://www.orthodoxsingers.com/content/35/ (vaadatud 12.02.2013) EE 12. köide, 2003: 382. Ansambli koduleht (vaadatud 12.02.2013)
Otepää Teater

Otepää Teater on 1957. aastal asutatud harrastusteater. Teatri alguseks loetakse Otepää kultuurimaja näiteringi lavastuse "Eskaadri huku" esietendust 1957. aasta sügisel. Samal aastal anti trupile Eestis kolmandana (Eduard Vilde nimelise Tartu Rahvateatri ja A. H. Tammsaare nimelise Tallinna Rahvateatri järel) rahvateatri nimetus. Teatri loomisest kuni surmani 1996. aastal oli Otepää Teatri peanäitejuht Kalju Ruuven, kes tõi selle aja jooksul lavale 69 näitemängu. Seejärel oli teatri juhiks Margus Möll, tema järel on teatrit juhtinud Ene Prants. Teater on osalenud rahvusvahelistel harrastusteatrite festivalidel, näiteks Leedus Vilniuses ja Panevėžysis. 1997 Eesti Kultuurkapitali rahvakultuuri aastapreemia (rahvateatri traditsioonide järjekindel edendamine) EE 12. köide, 2003: 387. Keskpalu, Helju. Päevateema: Otepää Teater peab täna juubelisünnipäeva. Lõuna-Eesti Postimees, 8. detsember 2007. Truu, Heivi. Otepää Teater tähistab Kalju Ruuveni 100. sünniaastapäeva. Otepää veebisait, 2. detsember 2019.